Diari Oficial de la Generalitat Valenciana


Sumari del DOGV 4774, del 14-06-2004 (2004/5557)

Informació pública del programa per al desenvolupament de la unitat d'execució Portitxol 1-6, de Xàbia.
-------------------------------------------------------------------------------------------------------

### Dades del document

Número de DOGV
:   4774

Data del DOGV
:   14-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5557


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de la unitat d'execució Portitxol 1-6, de Xàbia. [2004/Q5557]
  
Luis Aparicio Marbán, notari del Col·legi de València, districte de Dénia, amb residència a Xàbia, dóna fe:
  
Que la mercantil Pinos de Jávea, SL, amb el codi d'identificació fiscal número Z55294778 i domicili social a la plaça de l'Almirall Bastarreche, número 2, 2a, de Xàbia (Alacant), m'ha requerit per a la protocol·lització de l'alternativa tècnica de la proposta de programa d'actuació integrada de desenvolupament de la unitat d'execució Portitxol 1-6, de Xàbia, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I mitjançat este edicte, es fa constar.
  
1. Objecte i característiques essencials de l'alternativa tècnica:
  
Programa per al desenvolupament de l'actuació integrada de la unitat d'execució Portitxol 1-6 (d'una superfície bruta de 10.569 metres quadrats), acompanyat de la corresponent memòria de l'alternativa tècnica, projecte d'urbanització, estudi de seguretat i salut, projecte de xarxa de distribució d'aigua potable, d'enllumenat públic, de xarxa subterrània de distribució d'energia elèctrica de BT i de canalització subterrània i connexions a la instal·lació de la xarxa de Telefónica, a fi d'aconseguir l'adjudicació de les obres d'urbanització d'este àmbit.
  
2. La notària on estan dipositats els documents està situada al carrer de l'Historiador Chabàs, número 1, 1r, de Xàbia (Alacant).
  
3. L'exemplar dipositat a l'Ajuntament de Xàbia, situat en la plaça de l'Església, número 4, s'identifica com a: programa d'actuació integrada de la UE Portitxol 1-6.
  
4. L'advertència que dins del termini de 20 dies hàbils, comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer en l'esmentada notaria per a obtindre una còpia de l'acta de protocol·lització o exhibició d'esta acta.
  
5. La possibilitat de consultar a l'Ajuntament de Xàbia les actuacions derivades de la documentació dipositada i la de presentar davant d'este ajuntament, per a incorporar-les-hi, tant al·legacions com alternatives tècniques que pretenguen competir amb l'exposada, així com, en el seu moment, proposicions juridicoeconòmiques per a l'execució d'estes.
  
6. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
7. Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en prestar caució adequada. L'acte d'obertura de pliques es farà en la següent data hàbil a la conclusió del termini per a presentar-les.
  
8. A efectes de complimentar el que establix l'article 59.4 de la Llei de 26 de novembre de 1992, es fa constar que este anunci s'adreça així mateix als titulars cadastrals afectats per l'actuació, per si no fóra possible la notificació individualitzada a algun d'ells; i la present publicació val a este efecte per als qui siguen desconeguts, s'ignore el lloc de notificació o, intentada esta, no s'haguera pogut practicar, i en particular als propietaris desconeguts de les parcel·les cadastrals 7836005BC5973N (partida del Portitxol, 62) i 7937407BC5973N.
  
I perquè tinga els efectes oportuns, lliure el present edicte.